Saotometrost blir omkring 24 cm lang og veier normalt cirka 75–95 g. Fjærdrakt er i hovedsak mørk olivengrønn–brun på oversiden og i brystet (som har små lyse spetter), men blek på undersiden med mørk trim i ytterkantene av dekkfjærene. Nebbet er mørkt med gul tupp, og det er lengre enn hos principetrosten. Øynene har rødbrun iris. De undre ekstremitetene er mørk gråbrune. Kjønnene er like.